Neft va gaz geologiya-qidiruv ishlarini tashkil etish va olib borish tizimini takomillashtirish chora-tadbirlari toʻgʻrisida
(resolution, 2023-08-10)

Oʻzbekiston Respublikasi Prezidentining 2019-yil 9-iyuldagi “Aholi va iqtisodiyotni energiya resurslari bilan barqaror taʼminlash, neft-gaz tarmogʻini moliyaviy sogʻlomlashtirish va uning boshqaruv tizimini takomillashtirish chora-tadbirlari toʻgʻrisida”gi PQ-4388-son qaroriga muvofiq, shuningdek, uglevodorod xom ashyosi uchun geologiya-qidiruv ishlari samaradorligi va natijadorligini yanada oshirish maqsadida: 1. Oʻzbekiston Respublikasi Energetika vazirligi, Iqtisodiyot va sanoat vazirligi, Moliya vazirligi, Davlat geologiya va mineral resurslar qoʻmitasi, Davlat aktivlarini boshqarish agentligi va “Oʻzbekneftgaz” AJning Oʻzbekiston Respublikasi Davlat geologiya va mineral resurslar qoʻmitasiga (keyingi oʻrinlarda — Davlat geologiya qoʻmitasi) quyidagi funksiyalarni topshirish toʻgʻrisidagi takliflari qabul qilinsin: yangi uglevodorod xom ashyosi konlarini ochish uchun neft va gaz istiqbolli tuzilmalarini aniqlash va tayyorlashga qaratilgan ilmiy-tadqiqot, regional geologik-tasvirlash, geofizik va burgʻulash ishlarini olib borish; respublika uglevodorod xom ashyosi zaxiralarini jadal rivojlantirish va qayta tiklash, yangi uglevodorod xom ashyo konlarini ochishni taʼminlashga yoʻnaltirilgan geologiya-qidiruv ishlari samaradorligi va natijadorligini oshirish ishlarini tashkillashtirish. “Oʻzbekneftgaz” AJ 2019-yil yakuniga qadar Davlat geologiya qoʻmitasiga ilmiy-tadqiqot va geofizik ishlarini olib borishning amaldagi loyihalari toʻgʻrisidagi maʼlumotlarni hamda barcha mavjud istiqbolli maydonlar, investitsiya bloklari va uglevodorod xom ashyosi konlari boʻyicha fond va boshqa materiallarni taqdim etsin. 2. Belgilab qoʻyilsinki: 2020-yildan boshlab, neft va gaz mineral-xom ashyo bazasini rivojlantirish va qayta tiklash yillik davlat dasturlari Davlat geologiya qoʻmitasi tomonidan Oʻzbekiston Respublikasi Energetika vazirligi, Iqtisodiyot va sanoat vazirligi hamda Moliya vazirligi bilan kelishilgan holda ishlab chiqiladi va tasdiqlanadi; neft va gaz mineral-xom ashyo bazasini rivojlantirish va qayta tiklash yillik davlat dasturlari doirasida yetakchi xorijiy konsalting kompaniyalari va mutaxassislarini jalb etgan holda, geologiya-qidiruv ishlarini tashkil qilishning xalqaro standartlarini tatbiq etish choralari amalga oshiriladi; neft va gaz boʻyicha ilmiy-tadqiqot, regional geologik-tasvirlash, geofizik va burgʻulash ishlari hamda zamonaviy uskunalar, ilmiy hajmdor texnologiyalar, dasturiy mahsulotlar, maxsus va avtotransport texnikalari bilan jihozlash choralari neft va gaz mineral-xom ashyo bazasini rivojlantirish va qayta tiklash yillik davlat dasturlarida koʻzda tutiladi va Oʻzbekiston Respublikasi Davlat budjeti mablagʻlari hamda qonunchilikda taqiqlanmagan boshqa manbalar hisobidan Davlat geologiya qoʻmitasining asoslangan hisob-kitoblari asosida moliyalashtiriladi; neft va gaz mineral-xom ashyo bazasini rivojlantirish va qayta tiklash yillik davlat dasturlari doirasida Oʻzbekiston Respublikasi Davlat budjeti mablagʻlari hisobiga burgʻulanib, qurilishi yakunlangan quduqlar ularni Davlat geologiya qoʻmitasi va uning tashkilotlari tomonidan yer qaʼridan muayyan foydalanuvchilarga berilguniga qadar soliqqa tortish obyekti hisoblanmaydi. 3. Oʻzbekiston Respublikasi Energetika vazirligi, Moliya vazirligi va Davlat geologiya qoʻmitasining “Oʻzbekneftgaz” AJ va “Oʻzburgʻuneftgaz” AJning “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJning ustav kapitallaridagi ulushlarini Davlat aktivlarini boshqarish agentligiga (keyingi oʻrinlarda — Agentlik) oʻtkazish toʻgʻrisidagi taklifiga rozilik berilsin. Oʻzbekiston Respublikasi Vazirlar Mahkamasi Moliya vazirligi, Agentlik va Davlat geologiya qoʻmitasi bilan birgalikda 2020-yilning 1-iyuliga qadar geologiya-qidiruv xizmatlari sohasi va ushbu tarmoqdagi raqobat darajasini oʻrgangan holda 1-ilovaga muvofiq Davlat geologiya qoʻmitasi tarkibiga kiruvchi davlat korxonalarini Agentlikka aksiyador (taʼsischi va ishtirokchi) huquqini berish orqali qayta tashkil etishni taʼminlasin. Davlat geologiya qoʻmitasi Agentlik va Oʻzbekiston Respublikasi Moliya vazirligi bilan birgalikda bir hafta muddatda har bir davlat korxonasini qayta tashkil etish boʻyicha tadbirlar rejasini ularning aniq muddatlari va masʼul ijrochilarini koʻrsatgan holda ishlab chiqsin, tasdiqlasin hamda amalga oshirilishini taʼminlasin. Belgilansinki, “Oʻzbekgeofizika” AJ, “Neft va gaz konlari geologiyasi va qidiruvi instituti” AJ hamda qayta tashkil etilayotgan davlat korxonalari oʻz faoliyatini Davlat geologiya qoʻmitasining tashkiliy tuzilmasi tarkibida amalga oshiradi. 4. Quyidagilar belgilansin: “Oʻzbekneftgaz” AJ va “Oʻzburgʻuneftgaz” AJning “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJning ustav kapitallaridagi ulushlarining Agentlikka berilishi balans qiymatida “Oʻzbekneftgaz” AJ ustav kapitalidagi davlat ulushi kamaytirilishi hisobiga amalga oshiriladi; ushbu qarorga asosan bir tashkilotdan boshqa tashkilotga berilayotgan va qabul qilinayotgan mulklar, mulkiy huquqlar shu jumladan aksiyalar va ustav kapitallaridagi ulushlar barcha soliq turlari boʻyicha soliqqa tortish obyekti hisoblanmaydi; “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJ aksiyalari Agentlik egaligiga oʻtishi yangi sotib olingan aksiyalar paketi deb hisoblanmaydi; “Oʻzbekneftgaz” AJ va uning tarkibiga kiruvchi tashkilotlarning “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJ bilan amaldagi shartnomalar boʻyicha huquq va majburiyatlari saqlanib qolinadi. 5. Davlat geologiya qoʻmitasi, Oʻzbekiston Respublikasi Energetika vazirligi, Iqtisodiyot va sanoat vazirligi hamda Moliya vazirligi tomonidan ishlab chiqilgan: Davlat geologiya qoʻmitasi tomonidan bajariladigan 2020-2021-yillarda yer qaʼrini uglevodorod xom ashyosiga geologik oʻrganish ishlarining asosiy parametrlari 2-ilovaga muvofiq; “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJ moddiy-texnik bazasini modernizatsiyalash va mustahkamlash uchun sotib olinadigan zamonaviy geofizik, laboratoriya va boshqa qurilmalar, dasturiy mahsulotlar, maxsus va avtotransport texnikalari roʻyxati 3-ilovaga* muvofiq; Mineral-xom ashyo, jumladan neft va gaz bazasini rivojlantirish va qayta tiklash boʻyicha faoliyatni bosqichma-bosqich isloh qilish va tijoratlashtirish yoʻli bilan geologiya-qidiruv ishlarini tashkil etish tizimini yanada takomillashtirish boʻyicha “Yoʻl xaritasi” 4-ilovaga muvofiq maʼqullansin. 6. Oʻzbekiston Respublikasi Moliya vazirligi 2020-yildan boshlab Oʻzbekiston Respublikasi Davlat budjeti parametrlarida Davlat geologiya qoʻmitasiga har yili tasdiqlanadigan mineral-xom ashyo bazasini (shu jumladan neft va gazni) rivojlantirish va qayta tiklash davlat dasturlariga muvofiq, shuningdek, ushbu qaror bilan topshirilayotgan funksiyalarni hisobga olgan holda mablagʻ ajratilishini nazarda tutsin. 7. Oʻzbekiston Respublikasi Prezidentining 2017-yil 4-maydagi “2017 — 2021-yillarda yer osti suvlari zaxiralaridan oqilona foydalanishni nazorat qilish va hisobga olishni tartibga solish chora-tadbirlari toʻgʻrisida”gi PQ-2954-son qarori bilan tasdiqlangan Oʻzbekiston Respublikasi mineral-xom ashyo bazasini rivojlantirish strategiyasi amalga oshirilishini muvofiqlashtirish boʻyicha Ishchi guruh zimmasiga (keyingi oʻrinlarda — Ishchi guruh) ushbu qarordan kelib chiqadigan topshiriq va chora-tadbirlarni oʻz vaqtida va sifatli amalga oshirish borasidagi ishlarni muvofiqlashtirish vazifasi yuklatilsin. 8. Amaldagi loyihalar doirasida ilgari boshlangan parametrik va izlov quduqlarini burgʻulash ishlarini tugatish sharti bilan uglevodorod xom ashyosi uchun geologiya-qidiruv ishlarini ruxsatnoma olmagan holda olib borish huquqi “Oʻzbekneftgaz” AJda saqlab qolinsin. 9. Davlat geologiya qoʻmitasi Oʻzbekiston Respublikasi Energetika vazirligi, Iqtisodiyot va sanoat vazirligi, Moliya vazirligi, Investitsiyalar va tashqi savdo vazirligi hamda “Oʻzbekneftgaz” AJ bilan birgalikda uch oy muddatda: 2020 — 2025-yillarda uglevodorod zaxiralarini koʻpaytirishning maqsadli koʻrsatkichlarini; toʻgʻridan-toʻgʻri muzokaralar natijasi boʻyicha “Oʻzbekneftgaz” AJga yer qaʼridan foydalanish huquqini beruvchi tegishli litsenziyani taqdim etgan holda, neft va gaz geologiya-qidiruv ishlari doirasida u tomonidan quduqlarni burgʻulash ishlari amalga oshiriladigan istiqbolli tuzilmalar va uglevodorod konlarining roʻyxatini tasdiqlash uchun Vazirlar Mahkamasiga kiritsin. 10. Quyidagilarga: “Oʻzbekneftgaz” AJga Neft va gaz mineral-xom ashyo bazasini rivojlantirish va qayta tiklash davlat dasturi doirasida avval boshlangan loyihalar boʻyicha “Oʻzbekgeofizika” AJ hamda “Neft va gaz konlari geologiyasi va qidiruvi instituti” AJ bilan ilmiy-tadqiqot, tematik, geofizik va laboratoriya ishlarini bajarish yuzasidan toʻgʻridan-toʻgʻri shartnomalar tuzishga; “Oʻzbekneftgaz” AJ, Davlat geologiya qoʻmitasi va ularning tarkibiga kiruvchi tashkilotlarga, shu jumladan aksiyadorlik jamiyati sifatida qayta tashkil etilayotgan davlat korxonalariga 2021-yilning oxiriga qadar geologiya-qidiruv va qoʻshimcha ishlarni bajaruvchi, shuningdek, Oʻzbekiston Respublikasi mineral-xom ashyo bazasini rivojlantirish va qayta tiklash yillik davlat dasturlari doirasida tender savdolarisiz tanlov oʻtkazish yoʻli bilan davlat xaridlarini amalga oshiruvchi pudratchilarni aniqlashga ruxsat berilsin. 11. Xorijiy investorlar tomonidan “Oʻzbekneftgaz” AJ bilan ilgari tuzilgan kelishuvlar doirasida keyinchalik Davlat geologiya qoʻmitasi bilan yer qaʼrini geologik oʻrganish boʻyicha hamkorlikni davom ettirish maqsadga muvofiqligi toʻgʻrisida qaror qabul qilish uchun taqdim etilgan materiallar oʻrganiladigan investitsiya bloklari roʻyxati 5-ilovaga muvofiq maʼqullansin. Belgilab qoʻyilsinki: xorijiy investorlar bilan kelishuvlar muddati tugaganidan soʻng investitsiya bloklari va istiqbolli uchastkalar Davlat geologiya qoʻmitasi tasarrufiga oʻtadi; investitsiya bloklari chegaralari va maydonlari Davlat geologiya qoʻmitasi tasarrufiga oʻtganidan soʻng investorlarni jalb etish jarayonini optimallashtirish uchun bir yil ichida qayta koʻrib chiqiladi. 12. Quyidagi mexanizm joriy etilsin, unga muvofiq: Oʻzbekiston Respublikasi Prezidentining 2017-yil 24-maydagi “Strategik muhim turdagi qattiq foydali qazilma konlarini geologik oʻrganish va oʻzlashtirishga xorijiy investitsiyalar jalb qilishni jadallashtirish chora-tadbirlari toʻgʻrisida”gi PQ-3000-son qarorida koʻrsatilgan strategik foydali qazilma turlari mavjud yer qaʼri uchastkalarini foydalanishga topshirish ruxsatnomalarni berish shaffofligini taʼminlovchi auksion savdolar asosida belgilangan tartibda “Litsenziya” axborot tizimi orqali amalga oshiriladi. Bunda ruxsatnomani olish uchun ariza va unga ilova qilingan hujjatlar Yagona interaktiv davlat xizmatlari portali orqali ham berilishi mumkin; strategik foydali qazilma turlariga ega yer qaʼri uchastkalaridan foydalanish huquqining boshlangʻich bahosi geologik tadqiqot uchun ― imzo bonusi stavkasi miqdorida, qazib chiqarish uchun ― tijorat topilma bonusi stavkasi miqdorida qonunchilikda oʻrnatilgan tartibda belgilanadi; strategik foydali qazilma turlariga ega yer qaʼri uchastkalaridan foydalanish huquqi realizatsiyasidan tushgan mablagʻlar auksion savdolarini tashkillashtirishga ketgan xarajatlar chegirilgandan keyin, oʻrnatilgan tartibda Oʻzbekiston Respublikasi Davlat budjetiga yoʻnaltiriladi; Oʻzbekiston Respublikasi Davlat budjetidan ajratilgan mablagʻlarning ishlatilganligi hamda erishilgan natijalar toʻgʻrisidagi Davlat geologiya qoʻmitasining hisoboti har yili Oʻzbekiston Respublikasi Oliy Majlisiga taqdim etiladi; xalqaro tashkilotlar va moliya institutlarining texnik koʻmagi, auditorlar va mustaqil maslahatchilarni jalb etgan holda, shaffof tartib-taomillar asosida tender hujjatlarini tayyorlash va savdolarni tashkillashtirish, investitsion geologik obyektlarni baholash yoʻli bilan strategik turdagi foydali qazilmalarni qazib chiqarishga doir investitsiya bitimlarini tuzish amaliyoti qoʻllaniladi. Davlat geologiya qoʻmitasi tasdiqlangan mineral-xom ashyo bazasini (jumladan neft va gazni) rivojlantirish va qayta tiklash davlat dasturlari boʻyicha ishlarni moliyalashtirish uchun Davlat geologiya qoʻmitasiga ajratiladigan yillik mablagʻlar doirasida yer qaʼri uchastkalaridan foydalanish huquqining boshlangʻich qiymatini baholash boʻyicha xizmatlar haqi toʻlovi uchun zarur mablagʻlarni nazarda tutsin. 13. Belgilab qoʻyilsinki, Davlat geologiya qoʻmitasi: Ishchi guruhning ishchi organi va ilmiy-tadqiqot va geofizik ishlar, shuningdek, barcha istiqbolli uchastkalar, investitsiya bloklari va uglevodorod xom ashyosi konlari boʻyicha amaldagi loyihalar toʻgʻrisidagi maʼlumotlarning egasi hisoblanadi; “Oʻzbekneftgaz” AJ tomonidan amalga oshirilayotgan loyihalardan tashqari, salohiyatli xorijiy investorlar ishtirokida neft va gaz istiqbolli tuzilmalarini geologik oʻrganish sohasida investitsiya loyihalarini amalga oshirish va muvofiqlashtirish uchun masʼul ijrochi organ hisoblanadi; neft va gaz geologiya-qidiruv ishlarini olib borayotgan yer qaʼri foydalanuvchilari uchun umuman respublika mineral-xom ashyo bazasini mutanosib rivojlantirish va qayta tiklashni taʼminlashni hisobga olgan holda uglevodorod xom ashyo zaxiralarini koʻpaytirish boʻyicha vazifalarni belgilaydi. 14. Belgilansinki, yer qaʼrini geologik oʻrganish, foydalanish va uni muhofaza qilish, shuningdek, konchilik munosabatlarini boshqarish sohasidagi normativ-huquqiy hujjatlar loyihalari Davlat geologiya qoʻmitasi bilan kelishilishi shart. 17. Oʻzbekiston Respublikasi Prezidentining 2018-yil 1-martdagi “Oʻzbekiston Respublikasi Davlat geologiya va mineral resurslar qoʻmitasi faoliyatini tubdan takomillashtirish chora-tadbirlari toʻgʻrisida”gi PQ-3578-son qarorida: 10-bandning uchinchi xatboshisi, shuningdek, 5-ilova oʻz kuchini yoʻqotgan deb hisoblansin; 11-banddagi “339” va “92” raqamlari tegishincha “391” va “107” raqamlari bilan almashtirilsin. 18. Davlat geologiya qoʻmitasi Oʻzbekiston Respublikasi Energetika vazirligi hamda boshqa manfaatdor vazirlik va idoralar bilan birgalikda ikki oy muddatda qonun hujjatlariga ushbu qarordan kelib chiqadigan oʻzgartirish va qoʻshimchalar toʻgʻrisida Oʻzbekiston Respublikasi Vazirlar Mahkamasiga takliflar kiritsin. 19. Mazkur qarorning ijrosini nazorat qilish Oʻzbekiston Respublikasi Bosh vazirining oʻrinbosari J.A. Qoʻchqorov va Oʻzbekiston Respublikasi energetika vaziri A.S. Sultanov zimmasiga yuklansin. T/r Korxonalarning nomi* 1. “Qizilqumgeologiya” DK 2. “Samarqandgeologiya” DK 3. “Urankamyobmetgeologiya” DK 4. “Toshkentgeologiya” DK 5. “Hisorgeologiya” DK 6. “Regional geologik-tasvirlash ekspeditsiyasi” DK* 7. “Markaziy geologiya-geofizika ekspeditsiyasi” DK* 8. “Surxongeologiya” DK 9. “Oʻzbekgidrogeologiya” DK T/r Chora-tadbirlar Amalga oshirish mexanizmi va bajarish muddatlari Masʼullar ijro uchun nazorat uchun I. Tashkiliy-huquqiy chora-tadbirlar 1. “Oʻzbekneftgaz” AJning quyidagi funksiyalarini Oʻzbekiston Respublikasi Davlat geologiya va mineral resurslar qoʻmitasiga (keyingi oʻrinlarda — Davlat geologiya qoʻmitasi) berish: yangi uglevodorod xom ashyosi konlarini ochish uchun istiqbolli neft va gaz tuzilmalarini aniqlash va tayyorlash bilan ilmiy-tadqiqotlar, regional geologik-tasvirlash, geofizik va burgʻulash ishlarini olib borish; respublikaning uglevodorod xom ashyo zaxiralarini jadal rivojlantirish va qayta tiklash ishlarini tashkil etish, yangi uglevodorod xom ashyosi konlarini ochishni taʼminlashga qaratilgan geologiya-qidiruv ishlari samaradorligi va natijadorligini oshirish. 1. Mazkur qarorga muvofiq Davlat geologiya qoʻmitasiga oʻtkaziladigan funksiya va vazifalarni hisobga olgan holda Davlat geologiya qoʻmitasi toʻgʻrisidagi yangilangan nizomni ishlab chiqish va Oʻzbekiston Respublikasi Vazirlar Mahkamasiga tasdiqlash uchun kiritish. 2020-yil yanvar. 2. Neft va gaz istiqbolli maydonlari ulushini oshirish, istiqbolli va prognoz resurslarining oʻsish parametrlarini aniqlashni hisobga olgan holda mineral-xom ashyo bazasini rivojlantirish va qayta tiklashning yillik davlat dasturlarini ishlab chiqish va tasdiqlash. 3. Ilmiy-tadqiqot, regional geologik-tasvirlash, geofizik va burgʻulash ishlarini bajarish yuzasidan shartnomalar tuzishni tashkillashtirish. 4. Korxonalarning kuzatuv kengashlariga xalqaro konsultantlar/ekspertlarni jalb qilish hamda geologiya-qidiruv ishlab chiqarishida zamonaviy boshqaruv usullari va texnologiyalarini joriy etish boʻyicha tavsiyalar ishlab chiqish. 5. Davlat dasturlari doirasida ilmiy-tadqiqotlar, regional geologik-tasvirlash, geofizik va burgʻulash ishlarini olib borish orqali yangi uglevodorod xom ashyosi konlarini topish uchun istiqbolli neft va gaz tuzilmalarini aniqlash va tayyorlash, shuningdek, ularning samaradorligi va natijadorligini oshirish. 2020-yil yanvardan, grafik boʻyicha. Davlat geologiya qoʻmitasi (Sh. Alimov, A. Kadirxodjayev), Energetika vazirligi (S. Saidaxmedov), Iqtisodiyot va sanoat vazirligi (L. Yevdokimov), Moliya vazirligi (B. Abdinazarov), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), Moliya vazirligi (T. Ishmetov), Iqtisodiyot va sanoat vazirligi (U. Karimov), Vazirlar Mahkamasi (A. Ortiqov) 2. 2019-yil oxirigacha ilmiy-tadqiqot va geofizika ishlarini olib borish boʻyicha amaldagi loyihalar toʻgʻrisidagi maʼlumotlarni, shuningdek, istiqbolli uglevodorod xom ashyosi uchastkalari, investitsion bloklar va konlar toʻgʻrisidagi barcha mavjud fondlar va boshqa materiallarni hamda maʼlumotlar bazalarini “Oʻzbekneftgaz” AJ tomonidan Davlat geologiya qoʻmitasiga topshirish. 1. Amaldagi loyihalar, shuningdek, fonddagi, arxivdagi va boshqa materiallar boʻyicha taqdim etilayotgan axborotlarni xatlovdan oʻtkazish hamda roʻyxatini tayyorlash. 2. Istiqbolli uchastkalar, investitsion bloklar va uglevodorod xom ashyo konlari boʻyicha tayyorlangan maʼlumotlarni, shuningdek, barcha fonddagi va boshqa materiallarni hamda maʼlumotlar bazalarini Davlat geologiya qoʻmitasiga belgilangan tartibda taqdim qilish. 2019-yil dekabr. “Oʻzbekneftgaz” AJ (K. Tuxtayev), Davlat geologiya qoʻmitasi (Sh. Alimov) Energetika vazirligi (U. Israilov), Davlat geologiya qoʻmitasi (B. Islamov) 3. 2020-yildan boshlab neft va gazning mineral-xom ashyo bazasini rivojlantirish va qayta tiklash boʻyicha yillik davlat dasturlarini shakllantirish va tasdiqlashning yangi tartibini belgilash. 1. Mineral-xom ashyo bazasini, shu jumladan neft va gazni rivojlantirish va qayta tiklash boʻyicha davlat dasturlarini shakllantirish va amalga oshirish tartibi toʻgʻrisidagi yangilangan nizomni ishlab chiqish va Oʻzbekiston Respublikasi Vazirlar Mahkamasiga tasdiqlash uchun kiritish. 2020-yil fevral. 2. Har yilgi davlat dasturlarida quyidagilarni nazarda tut�sh: a) obyektlarni oʻrganish jarayonida masofadan turib zondlashning zamonaviy usullari, geofizik va analitik texnologiyalarni, shuningdek, mehnatni tashkil qilish tizimini maqsadli rivojlantirish va keng joriy etish choralarini koʻrish, shu jumladan: eng yangi dasturiy mahsulotlar va yuqori samarali geofizik uskunalarni qoʻllash; xalqaro sertifikatlangan laboratoriyalarni jihozlash; ishlab chiqarish va mehnatni muhofaza qilishning sifat tizimini tashkil etish (ISO, OHSAS standartlari); b) neft va gaz sohasidagi xalqaro amaliyotga asoslangan holda mutaxassislarni tayyorlash va ularning malakasini oshirish. 2020-yil yanvardan. Davlat geologiya qoʻmitasi (Sh. Alimov, A. Kadirxodjayev), Iqtisodiyot va sanoat vazirligi (L. Yevdokimov), Moliya vazirligi (B. Abdinazarov), Energetika vazirligi (S. Saidaxmedov) Davlat geologiya qoʻmitasi (N. Muratov, A. Rustamov), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), Moliya vazirligi (T. Ishmetov), Iqtisodiyot va sanoat vazirligi (U. Karimov), Energetika vazirligi (U. Israilov) 4. “Oʻzbekgeofizika” AJ va “Neft va gaz konlari geologiyasi va qidiruvi instituti” AJ ustav kapitallaridagi “Oʻzbekneftgaz” AJ va “Oʻzburneftgaz” AJning ulushlarini Oʻzbekiston Respublikasi Davlat aktivlarini boshqarish agentligiga (keyingi oʻrinlarda — Agentlik) berish. 1. Kuzatuv kengashi va Aksiyadorlarning umumiy yigʻilishini tashkil etish bilan undagi ulushlarni Agentlikka berish masalasini koʻrib chiqish va qaror qabul qilish. 2019-yil dekabr. 2. “Oʻzbekneftgaz” AJ ustav kapitalidagi davlat ulushining kamayishi hisobiga jamiyat ulushlarini berish boʻyicha Agentlik va “Oʻzbekneftgaz” AJ oʻrtasida shartnomalar imzolash, shuningdek, ustav va taʼsis hujjatlarini qayta roʻyxatdan oʻtkazish. 3. Jamiyatlar kuzatuv kengashining yangi tarkibini tasdiqlash va yuklanadigan vazifalarga muvofiq ularning samarali faoliyatini tashkil etish. 2020-yil yanvar. “Oʻzbekneftgaz” AJ (U. Ashurov), Davlat aktivlarini boshqarish agentligi (A. Miraliyev), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat aktivlarini boshqarish agentligi (S. Bekenov), “Oʻzbekneftgaz” AJ (B. Sidikov) 5. Foydali qazilmalarning qattiq turlariga oid hududiy va geologik-geofizik ishlarni boshqarish tuzilmasini takomillashtirish. “Markaziy geologiya-geofizika ekspeditsiyasi” DKni “Regional geologik-tasvirlash ekspeditsiyasi” DK tarkibiga qoʻshish va uning nomini “Regionalgeologiya” DK etib oʻzgartirish. 2020-yil yanvar. Davlat geologiya qoʻmitasi (Sh. Alimov) Davlat geologiya qoʻmitasi (B. Islamov), Vazirlar Mahkamasi (A. Ortiqov) 6. Davlat geologiya qoʻmitasi tarkibidagi geologiya-qidiruv korxonalarini geologiya-qidiruv xizmatlar sohasini va ushbu sohadagi raqobat muhitini oʻrganish asosida Agentlik tasarrufiga oʻtkazish orqali qayta tashkil etish. 1. Korxonalarning geologiya-qidiruv sohasidagi xizmat koʻrsatish darajasini va raqobat muhitini chuqur tahlil qilish. 2019-yil dekabr. 2. Oʻrganish natijasida, har bir geologiya-qidiruv yoʻnalishidagi korxonaning “yoʻl xaritalari”ni tasdiqlashni oʻz ichiga olgan holda qayta tashkil etish masalasi boʻyicha chora-tadbirlar ishlab chiqish. 3. Davlat ulushlarini Agentlikka berish orqali Davlat geologiya qoʻmitasi davlat korxonalarini aksiyadorlik jamiyatlari etib qayta tashkil etishni taʼminlash. 4. Qayta tashkil etilayotgan har bir aksiyadorlik jamiyatida vazirliklar va idoralarning ushbu yoʻnalishdagi yuqori malakali mutaxassislaridan, shuningdek, xalqaro ekspertlardan tarkib topgan kuzatuv kengashlarini tashkil etish. 5. Korxonalarning samarali ishlashini tashkil etish va ularning Davlat geologiya qoʻmitasi markaziy apparati tarkibiy boʻlinmalari bilan oʻzaro hamkorligini taʼminlash. 2020-yil iyul. Davlat geologiya qoʻmitasi (Sh. Alimov, A. Kadirxodjayev), Davlat aktivlarini boshqarish agentligi (A. Miraliyev), Moliya vazirligi (B. Abdinazarov), Iqtisodiyot va sanoat vazirligi (L. Yevdokimov), Energetika vazirligi (S. Saidaxmedov) Davlat geologiya qoʻmitasi (B. Islamov), Monopoliyaga qarshi kurashish qoʻmitasi (N. Sharipov), Davlat aktivlarini boshqarish agentligi (S. Bekenov), Moliya vazirligi (T. Ishmetov), Iqtisodiyot va sanoat vazirligi (U. Karimov), Energetika vazirligi (U. Israilov) 7. Quyidagilarni amalga oshirgan holda Davlat geologiya qoʻmitasi tomonidan geologiya-qidiruv ishlarini tashkil etish tizimini samarali boshqarishni taʼminlash: ilmiy-tadqiqot va geofizik ishlarni, shuningdek, barcha istiqbolli uchastkalar, investitsiya bloklari va uglevodorod xom ashyosi mavjud konlarda olib borilayotgan amaldagi loyihalarni muvofiqlashtirish; umuman respublikaning mineral-xom ashyo bazasini mutanosib ravishda rivojlantirish va qayta tiklashni hisobga olgan holda neft va gaz sohasida geologiya-qidiruv ishlarini olib boruvchi yer qaʼridan foydalanuvchilar uchun uglevodorod xom ashyo zaxiralarini koʻpaytirish boʻyicha vazifalarni belgilash. 1. Davlat geologiya qoʻmitasining Ilmiy-texnik kengashida geologiya-qidiruv loyihalari uchun materiallarni oʻz vaqtida va sifatli himoya qilgan holda tayyorlanishini taʼminlash. Har chorakda kamida bir marta. 2. Amaldagi loyihalar boʻyicha ilmiy-tadqiqot va geofizik ishlar, shuningdek, barcha istiqbolli uchastkalar, investitsiya bloklari va uglevodorod xom ashyosi mavjud konlari boʻyicha hisobotlarni tinglash. Har chorakda. 3. Neft va gaz sohasida geologiya-qidiruv ishlarini olib boradigan barcha yer qaʼri foydalanuvchilarini aniqlash, har yili ular bilan uglevodorod zaxiralarining oʻsish hajmini muvofiqlashtirish, shuningdek, respublikaning mineral-xom ashyo bazasini mutanosib ravishda rivojlantirish va qayta tiklashni hisobga olgan holda tegishli vazifalarni belgilash. Har yili, dekabr. Davlat geologiya qoʻmitasi (Sh. Alimov), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), Vazirlar Mahkamasi (A. Ortiqov) 8. Davlat geologiya qoʻmitasining markaziy apparati tuzilmasida neft va gaz sohasida geologiya-qidiruv ishlarini tashkil etishni muvofiqlashtirish maqsadida tegishli boshqarmalarni tuzish. 1. Davlat geologiya qoʻmitasining markaziy apparatida yangi boshqarmalarni tashkil etish toʻgʻrisidagi buyruqni qabul qilish, shu jumladan: neft va gaz geologiyasi boshqarmasi; neft va gaz uchun burgʻulash ishlarini tashkil etish boshqarmasi; xarid ishlarini tashkil etish boshqarmasi. 2019-yil dekabr. 2. Quyidagilarni ishlab chiqish va tasdiqlash: yangi tashkil etilgan boʻlinmalar va lavozimlarni hisobga olgan holda Davlat geologiya qoʻmitasi markaziy apparatining yangi shtat jadvalini; yangi tashkil etilayotgan boshqarmalar toʻgʻrisidagi nizomni. 2020-yil yanvar. 3. Yangi tuzilgan boshqarmalarni malakali mutaxassislar bilan butlashni taʼminlash. 2020-yil mart. Davlat geologiya qoʻmitasi (Sh. Alimov) Davlat geologiya qoʻmitasi (B. Islamov), Vazirlar Mahkamasi (A. Ortiqov) II. Geologiya-qidiruv ishlarining samarali tashkil etilishini taʼminlash 9. 2020-2021-yillarda uglevodorod xom ashyosi uchun yer qaʼrini geologik jihatdan oʻrganish boʻyicha ishlarning asosiy parametrlarini soʻzsiz bajarishni taʼminlash. 1. 2020 va 2021-yillarda davlat dasturlari doirasida har bir loyiha uchun aniq muddatlar koʻrsatilgan holda tarmoq grafiklarini ishlab chiqish va tasdiqlash hamda quyidagilarni tashkil etish: neft va gaz uchun geologiya-qidiruv ishlarini bajarishga doir geologik topshiriqlar hamda loyiha-smeta hujjatlarini ishlab chiqish va tasdiqlash; geologiya-qidiruv ishlarini olib borish bilan birga prognoz va istiqbolli neft va gaz resurslarini hisoblash; geologiya-qidiruv ishlari natijalari toʻgʻrisidagi hisobotlarni taqdim etish. 2020-yil yanvar. 2. 2020 va 2021-yillardagi dasturlarga muvofiq hududlarda keng miqyosli regional izlanishlar olib borish, shuningdek, prognoz va istiqbolli neft va gaz resurslarini koʻpaytirish boʻyicha maqsadli ishlarni tashkil qilish va bajarish. Tasdiqlangan grafiklarga muvofiq. Davlat geologiya qoʻmitasi (Sh. Alimov), “Oʻzbekneftgaz” AJ (B. Sidikov) Davlat geologiya qoʻmitasi (B. Islamov), Energetika vazirligi (U. Israilov) 10. Neft va gaz boʻyicha geologik tadqiqotlarni amalga oshirishda zamonaviy axborot dasturlari va axborot-kommunikatsiya texnologiyalarini (AKT) tatbiq etish va geologik maʼlumotlarni raqamlashtirish. 1. Neft va gaz boʻyicha yer qaʼri geologik tadqiqotlarini olib borishda zamonaviy axborot dasturlari va axborot-kommunikatsiya texnologiyalarini tatbiq etish boʻyicha harakatlar rejasini ishlab chiqish. 2020-yil fevral. 2. Geologik tadqiqot ishlari jarayoniga tatbiq qilinishi tavsiya etiladigan dasturiy mahsulotlar va jihozlarning roʻyxatini belgilash, shuningdek, zarur xarid jarayonlarini amalga oshirish. 2020-yil martdan. 3. Jahon standartlari asosida neft va gaz geologik maʼlumotlarini raqamlashtirish boʻyicha xalqaro tajribani joriy qilish va ularni raqamlashtirish boʻyicha chora-tadbirlarni bosqichma-bosqich amalga oshirish. Doimiy ravishda. Davlat geologiya qoʻmitasi (Sh. Alimov, A. Kadirxodjayev), “Oʻzbekneftgaz” AJ (K. Tuxtayev), Axborot texnologiyalari va kommunikatsiyalarini rivojlantirish vazirligi (O. Umarov) Davlat geologiya qoʻmitasi (B. Islamov), “Oʻzbekneftgaz” AJ (B. Sidikov), Axborot texnologiyalari va kommunikatsiyalarini rivojlantirish vazirligi (Sh. Sadikov) 11. Neft va gaz uchun quduqlarni burgʻulashda yer osti qatlam suvlarini majburiy sinovdan oʻtkazish amaliyotini kiritish, shuningdek ularning xususiyatlarini oʻrganish va tarkibidagi qimmatbaho komponentlardan foydalanish uchun ularni ajratib olish imkoniyatlarini baholash. 1. Neft va gaz uchun quduqlarni burgʻulash jarayonida yer osti qatlam suvlarini sinashda uslubiy tavsiyalar va talablarni tahlil qilish. 2020-yil may. 2. Yer osti qatlam suvlarini majburiy sinovdan oʻtkazish boʻyicha uslubiy tavsiyalar va talablarga zarur hollarda qoʻshimchalar kiritish. 2020-yil iyun. 3. Chuqur joylashgan gorizontlardagi qatlam suvlari xossalarini oʻrganish va tarkibidagi qimmatbaho komponentlarni keyinchalik foydalanish uchun ajratib olish imkoniyatlarini baholashda Davlat geologiya qoʻmitasining ixtisoslashgan tashkilotlarida ularni sinash va tahlil qilish boʻyicha ilmiy-amaliy yoʻnalishlarni rivojlantirish. Doimiy ravishda. Davlat geologiya qoʻmitasi (Sh. Alimov, A. Kadirxodjayev) “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), Vazirlar Mahkamasi (A. Ortiqov, Sh. Samatov) 12. “Oʻzbekneftgaz” AJ tomonidan salohiyatli chet el investorlari bilan ilgari imzolangan shartnomalar doirasida yangi investitsiya loyihalari ilgari surilishini eʼtiborga olgan holda tizimli ravishda investitsiya obyektlari portfelini shakllantirish (jumladan geologik va boshqa maʼlumotlar) va ular toʻgʻrisida salohiyatli xorijiy investorlarni xabardor qilish. 1. Xorijiy investorlar tomonidan investitsiya bloklari boʻyicha taqdim etilgan materiallarni oʻrganishni tezlashtirish va yer qaʼrini geologik jihatdan oʻrganish boʻyicha hamkorlik qilishni davom ettirish maqsadga muvofiqligi toʻgʻrisida qarorlar qabul qilish. Tasdiqlangan jadvallarga muvofiq. 2. Investitsiyalarni jalb qilish maqsadida neft va gaz uchun ustuvor geologik obyektlar roʻyxatini ishlab chiqish. 2020-yil mart. 3. Taqdimot materiallari, geologik va boshqa maʼlumotlar (grafik ilovalar va tahliliy maʼlumotlar) bilan investitsiya obyektlari portfelini tayyorlash. 2020-yil may. 4. Davlat geologiya qoʻmitasining rasmiy veb-saytida taqdimot materiallari bilan birga investitsion takliflar portfelini joylashtirish hamda ularni boshqa rasmiy usullarda tarqatish, shu jumladan salohiyatli investorlarni jalb qilish maqsadida chet ellarda oʻtkaziladigan biznes tadbirlarda qatnashish va “road-show” taqdimotlarini oʻtkazish. Doimiy ravishda. Davlat geologiya qoʻmitasi (A. Kadirxodjayev), “Neft va gaz konlari geologiyasi va qidiruvi instituti” (G. Abdullayev) Davlat geologiya qoʻmitasi (B. Islamov), Investitsiyalar va tashqi savdo vazirligi (L. Kudratov) 13. “Oʻzbekneftgaz” AJning resurs bazasini, shu jumladan istiqbolli strukturalari va uglevodorod konlarining resurslar bazasini, shuningdek, umuman 2020 — 2025-yillarda �glevodorod zaxiralarini oʻstirishning maqsadli koʻrsatkichlarini aniqlash. 1. “Oʻzbekneftgaz” AJ tomonidan neft va gaz uchun geologiya-qidiruv ishlari doirasida quduqlarni burgʻulash davomida istiqbolli strukturalar va uglevodorod konlarini tahlil qilish va roʻyxatini tuzish. 2. Mavjud va salohiyatli yer qaʼridan foydalanuvchilar nuqtai nazaridan 2020 — 2025-yillarga moʻljallangan uglevodorod zaxiralarini oʻstirishning maqsadli koʻrsatkichlarini yigʻish va umumlashtirish. 2020-yil fevral. 3. 2020 — 2025-yillarga moʻljallangan uglevodorod zaxiralarini oʻstirishning maqsadli koʻrsatkichlari va tegishli obyektlar roʻyxatini ishlab chiqish hamda Oʻzbekiston Respublikasi Vazirlar Mahkamasiga tasdiqlash uchun kiritish. 2020-yil mart. Davlat geologiya qoʻmitasi (Sh. Alimov), “Oʻzbekneftgaz” AJ (K. Tuxtayev), Energetika vazirligi (S. Saidaxmedov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), “Oʻzbekneftgaz” AJ (B. Sidikov), Energetika vazirligi (U. Israilov), Vazirlar Mahkamasi (A. Ortiqov, Sh. Samatov) III. Geologiya-qidiruv ishlarini tashkillashtirishni modernizatsiya qilish va moliyalashtirishni taʼminlash. 14. “Oʻzbekgeofizika” AJ va “Neft va gaz konlari geologiyasi va qidiruvi instituti” AJni modernizatsiya qilish va moddiy-texnik bazasini mustahkamlashni taʼminlash. 1. Zamonaviy geofizika, laboratoriya va boshqa uskunalarni, dasturiy mahsulotlar, maxsus va avtotransport texnikalari roʻyxatini shakllantirish va sotib olish uchun zarur mablagʻlarni aniqlagan holda davlat dasturlariga kiritish. 2019-yil dekabr, keyinchalik har yili. 2. Oʻzbekiston Respublikasi Iqtisodiyot va sanoat vazirligi huzuridagi “Loyihalar va import kontraktlarini kompleks ekspertiza qilish markazi” DUKda texnika va uskunalarni sotib olish uchun texnik vazifalarni ishlab chiqish va kelishish. Har yili, I chorak. 3. Tegishli shartnomalarni tuzish, texnika va uskunalarni tayyorlash va yetkazib berish. Shartnomalarda koʻzda tutilgan muddatlarda. Davlat geologiya qoʻmitasi (Sh. Alimov), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov), Vazirlar Mahkamasi (A. Ortiqov) 15. Oʻzbekiston Respublikasi Davlat budjetidan ajratilgan mablagʻlardan Davlat geologiya qoʻmitasining maqsadli foydalanishini taʼminlash va samarali geologik natijalarga erishish. 1. Olingan natijalar va davlat dasturlarini amalga oshirish doirasida mablagʻlardan foydalanish boʻyicha tahliliy maʼlumotlarni tayyorlash. Har chorakda. 2. Oʻzbekiston Respublikasi Oliy Majlisiga, Vazirlar Mahkamasiga va Moliya vazirligiga Oʻzbekiston Respublikasi Davlat budjetidan ajratilgan mablagʻlardan foydalanish va erishilgan geologik natijalar toʻgʻrisida hisobot taqdim etish. Har yili. Davlat geologiya qoʻmitasi (Sh. Alimov, A. Kadirxodjayev, A. Rustamov), Moliya vazirligi (B. Abdinazarov) Davlat geologiya qoʻmitasi (B. Islamov), Moliya vazirligi (T. Ishmetov) 16. Neft va gaz mineral-xom ashyo bazasini rivojlantirish va qayta tiklash yillik davlat dasturlari doirasida Oʻzbekiston Respublikasi Davlat budjeti mablagʻlari hisobiga burgʻulanib, qurilishi yakunlangan quduqlarni Davlat geologiya qoʻmitasi va uning tashkilotlari tomonidan yer qaʼridan muayyan foydalanuvchilarga berilguniga qadar soliqqa tortish obyektidan chiqarish. Yillik davlat dasturlari doirasida Oʻzbekiston Respublikasi Davlat budjeti mablagʻlari hisobiga burgʻulanib, qurilishi yakunlangan quduqlar Davlat geologiya qoʻmitasi va uning tashkilotlari tomonidan yer qaʼridan muayyan foydalanuvchilarga berilguniga qadar soliqlar va toʻlovlarni bekor qilishni amaliyotda qoʻllash. 2020-yil yanvardan. Davlat geologiya qoʻmitasi (Sh. Alimov), Moliya vazirligi (X. Mustafoyev), Davlat soliq qoʻmitasi (A. Fayzibayev) Davlat geologiya qoʻmitasi (B. Islamov), Moliya vazirligi (D. Sultanov), Davlat soliq qoʻmitasi (B. Musayev) IV. Xodimlarni boshqarish samaradorligini va kadrlar malakasini oshirishga doir tadbirlar 17. Iqtidorli yosh mutaxassislarni oliy taʼlim muassasalarida oʻqitish hamda mahalliy va xorijiy ixtisoslashgan kompaniyalarda malaka oshirish, seminarlarda va xalqaro tadbirlarda ishtirok etish, treninglar oʻtash orqali kadrlar malakasini oshirish. 1. Keyinchalik malakasini oshirish boʻyicha ishlarni tashkillashtirish maqsadida mutaxassislarni, birinchi navbatda yosh istiqbolli kadrlarni aniqlash. 2020-yil fevral. 2. Mutaxassislar malakasini oshirish chora-tadbirlari va jadvalini ishlab chiqish hamda tasdiqlash. 2020-yil mart. 3. Mahalliy va xorijiy ixtisoslashgan kompaniyalar seminarlarida va xalqaro tadbirlarda ishtirok etish, treninglar oʻtash, oliy taʼlim muassasalarida oʻqitish orqali kadrlar malakasini oshirish boʻyicha chora-tadbirlarni amalga oshirish. 2020-yil davomida, keyinchalik doimiy. Davlat geologiya qoʻmitasi (A. Kadirxodjayev), “Oʻzbekgeofizika” AJ (A. Tashkulov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov) 18. Xodimlarni ragʻbatlantirish darajasini yanada oshirish va mehnatga haq toʻlashning tegishli tizimini joriy etish. Sohaning malakali xodimlarini ragʻbatlantirish, shu jumladan Oʻzbekiston Respublikasi Fanlar akademiyasi ilmiy-tadqiqot muassasalarining tegishli lavozimlari uchun belgilangan mehnatga haq toʻlash va moddiy ragʻbatlantirish shartlarini ilmiy-tadqiqot institutlari ilmiy xodimlariga nisbatan joriy etish choralarini koʻrish. 2020-yil yanvardan boshlab. Davlat geologiya qoʻmitasi (Sh. Alimov), “Neft va gaz konlari geologiyasi va qidiruvi instituti” AJ (G. Abdullayev) Davlat geologiya qoʻmitasi (B. Islamov) 19. Geologiya sohasi mutaxassislarini korporativ boshqarish koʻnikmalari boʻyicha oʻqitish. 1. Korporativ boshqaruv tizimida mutaxassislarning malakasini oshirish boʻyicha ishlarni keyinchalik tashkil etish uchun ularni aniqlash. 2020-yil yanvar. 2. Tegishli shartnomalar tuzish va mutaxassislarni sertifikat bergan holda oʻqitish. 2020-yil fevraldan boshlab. Davlat geologiya qoʻmitasi (Sh. Alimov) Davlat geologiya qoʻmitasi (B. Islamov), Davlat aktivlarini boshqarish agentligi (S. Bekenov)